Catarroja homenatja les esportistes Martha i Nicole Tamarit pels seus grans triomfs en fitkid
29 des. 2022

Catarroja és un bressol d’esportistes que destaquen en les seues disciplines. Aquest és el cas de Martha i Nicole Tamarit, germanes bessones que practiquen la disciplina de fitkid que combina el ball esportiu i les acrobàcies. La parella de germanes omplin la vitrina de casa de gran èxits a nivell autonòmic i internacional, el més recent l’aconseguit per Nicole al campionat d’Europa d’Hongria on s’ha proclamat campiona amb el seu equip. Per aquest motiu totes dues han rebut de les mans de la vicealcaldessa, Lorena Silvent, i el regidor d'esports, Alejandro García, un xicotet homenatge i reconeixement al seu esforç i dedicació, seguit la sèrie d’homenatges que s’han realitzat als esportistes que aconsegueixen un gran exit.

“El treball d’aquestes dues esportistes és un exemple de superació física, al mateix temps d’il·lusió i passió per un esport molt atractiu i que a poc a poc guanya nous fidels com és el cas del fitkid. L’Ajuntament, com no pot ser d’una altra manera sempre ha mostrat la seua ma estesa, dins de les nostres possibilitats a persones com Martha i Nicole que amb el seu treball ens demostren hàbits tan saludables”, explica Lorena Silvent, vicealcaldessa de Catarroja.

La regidoria d’Esports ha volgut tindre un detall amb elles entregant-li’ls un reconeixement en forma de placa i un xicotet obsequi. D'igual forma, tant elles com els seus familiars han mantingut una xarrada amb la vicealcaldessa, Lorena Silvent i el regidor d'esports, Alejandro García, per a acostar-los la seua evolució esportiva i la del seu club. Des del consistori, a més se'ls ha brindat tota la col·laboració que estiga al seu abast per a aconseguir els seus objectius.